Pretty Girls

**„Pretty Girls“** *(Pekné dievčatá)* je singel americkej popovej speváčky Britney Spears  v spolupráci s austrálskou raperkou Iggy Azalea. O text sa postarala britská skupina Little Mix v spolupráci s Iggy Azalea a Maegan Cottone, a o produkciu The Invisible Men. Skladba bola vydaná 4. mája 2015 nahrávacou spoločnosťou RCA Records. Pieseň sa stala najpredávanejšou ženskou spoluprácou roka 2015.

Hudobné video pre skladbu bolo vydané 13. mája na spevačkinom VEVO kanáli, avšak fotky z natáčania sa na internete objavili už skôr. Obe speváčky predviedli skladbu s tanečnou choreografiou na *[[Billboard Music Awards]]* *2015*. Skladba mala pozitívne ohlasy od fanúšikov avšak hudobní kritici boli skeptickí a väčšina ju označila za podobnú so skladbou Iggy Azalea „*[[Fancy]]*“ (2014). Skladba bola nominovaná na *Najlepšiu spoluprácu* a *Najlepšiu ženskú pesničku* na *[[Teen Choice Awards]]* *2015*, avšak cenu si neodniesla.

Skladba debutovala na 29. mieste amerického hudobného rebríčka Billboard Hot 100.

Poďľa prestížneho časopisu Time je skladba 8. najhoršou piesňou roka 2015.

## Hudobné video

Video sa nesie v štýle 80. rokov a je inšpirované filmom *[[Earth Girls Are Easy]],* a preto má Iggy svietiace oči a ďalšie nadpozemské schopnosti. Raperka si zahrala mimozemšťanku a Britney pozemšťanku, ktorá ju berie na rôzne zábavy. Speváčky sa nachádzajú v klipe v autoumývárni, v klube ale aj v dome. Na začiatku klipu sedí Britney pri bazéne, z ktorého vychádza mimozemšťanka Iggy. Britney ju vezme k sebe a vyberie jej vhodné oblečenie, upraví ju a pôjdu von. V autoumývárni Iggy použije svoju silu a počaruje bankomat, z ktorého začnú vypadávať bankovky. V časti kde obe hlavné aktérky sedia v kabriolete Iggy premení starý telefón na nový *[[Samsung Galaxy S6]]*, čo je vlastne reklama na tento produkt. Na konci klipu si ich mimozemšťania vezmú z klubu k sebe. Klip má prevažne negatívne hodnotenia, prekonalo 110 000 000 videní a získalo VEVO certifikáciu. Réžie sa ujala samotná Iggy Azalea.

## Zaujímavosti
* Speváčka v rozhovore v rámci jej kolekcie spodnej bielizne prezradila, že by rada spolupracovala s Katy Perry, Iggy Azalea alebo Lady Gaga. Fanúšikovia diskutovali, že by to mal byť duet s Lady Gaga, ale nakoniec sa speváčka rozhodla pre Iggy Azalea.
* Na sociálnej sieti Twitter raperka napísala, že skladba nemala úspech, pretože ju Britney dostatočne nepropagovala a nezabudla poznamenať, že ona v skladbe len hosťovala. Britney sa však ohradila a napísala, že je rada že môže ešte počas roka vystupovať so svojou show, čím narážala na fakt, že Iggy musela svoje turné zrušiť.
* Po tom, ako si Britney a Iggy vymenili na Twitteri názory sa skladba dostala hneď na 1. miesto rebríčka US Hot Dance Club (Billboard).
* Britney pieseň zaradila na tracklist svojej show * (2013 - 2017)* v Las Vegas.
* Bulvár kritizoval Britney, pretože vo videoklipe ma vyretušované brucho.
* Na Slovensku sa pieseň umiestnila na 87. mieste.

## Singel
* **CD singel**
*# "Pretty Girls" — 2:44
*# "Pretty Girls" (Instrumental) — 2:40

* **Digital download**
*# "Pretty Girls" — 2:44

## Ocenenia

## Pozície v rebríčkoch

## Certifikácie

## Zdroj

Kategória:Single Britney Spears
Kategória:Piesne Britney Spears
Kategória:Single z 2015
Kategória:Piesne z 2015